CELEX: 62018TN0505
Language: sl
Date: 2018-08-24 00:00:00
Title: Zadeva T-505/18: Tožba, vložena 24. avgusta 2018 – Madžarska/Komisija

5.11.2018   
            
            
               SL
            
            
               Uradni list Evropske unije
            
            
               C 399/39
            
         
      Tožba, vložena 24. avgusta 2018 – Madžarska/Komisija
      (Zadeva T-505/18)
      (2018/C 399/53)
      Jezik postopka: madžarščina
      
         Stranki
      
      
         Tožeča stranka: Madžarska (zastopniki: M.Z. Fehér, M.M. Tátrai in A. Pokoraczki, agenti)
      
         Tožena stranka: Evropska komisija
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  Izvedbeni sklep Komisije (EU) 2018/873 z dne 13. junija 2018 o izključitvi nekaterih odhodkov držav članic iz naslova Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) iz financiranja Evropske unije razglasi za ničen v delu, v katerem so v zvezi z Madžarsko pomoči, dodeljene skupinam proizvajalcev, ki so kvalificirano priznani, izključene iz financiranja Unije.
               
            
                  —
               
               
                  Komisiji naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja dva tožbena razloga.
      
                  1.
               
               
                  Prvi tožbeni razlog: sporna izključitev, na katero se nanaša izpodbijani sklep, je nezakonita, ker je bila pomoč zadevnim skupinam proizvajalcev izvedena v skladu s pravom Unije.
                  Tožeča stranka se sklicuje na naravo priznanja skupin proizvajalcev. Po njenem mnenju Komisija pri odločitvi o vračilu nacionalne denarne pomoči, dodeljene skupinam proizvajalcev, ni upoštevala tega, da skupine proizvajalcev, ki so pridobile kvalificirano priznanje, izpolnjujejo pogoje iz Uredbe (ES) št. 1698/2005.
               
            
                  2.
               
               
                  Drugi tožbeni razlog: sporna izključitev, na katero se nanaša izpodbijani sklep, je nezakonita, ker bi v skladu z načeli lojalnega sodelovanja, sorazmernosti, pravne varnosti in zaupanja v pravo izključitev morala biti zmanjšana ali je ne bi smelo biti.
                  Po mnenju tožeče stranke je sporna izključitev nezakonita, ker bi v skladu z načeli lojalnega sodelovanja, sorazmernosti, pravne varnosti in zaupanja v pravo izključitev morala biti zmanjšana ali je ne bi smelo biti, če se upošteva, da določbe prava Unije, ki se uporabljajo v zvezi s presojo sporne nacionalne ureditve in prakse, niso povsem jasne in omogočajo razlago, ki jo zagovarja Madžarska, in ker je Komisija to ureditev in prakso poznala vnaprej in glede tega ni ugovarjala.